మామూలుగా అయితే రీ షూట్లు అనగానే సినిమా గురించి నెగెటివ్ అని అనుకుంటుంటారు. అయితే.. అంత్య నిష్టూరం కన్నా.. ఆది నిష్టూరం మేలు కదా అని అంటున్నాడు నాగార్జున. అనడమే కాదు.. రీ షూట్లపై అభిప్రాయాన్ని కూడా మార్చే ప్రయత్నం చేస్తున్నారు. అది సోగ్గాడే చిన్ని నాయనా సినిమా విషయంలోనే ప్రూవ్ చేశాడు. సినిమా అవుట్ పుట్ విషయంలో సంతృప్తి చెందని నాగ్.. రీషూట్ చేయించాడు. ఆ విషయాన్ని ఒప్పుకొన్నాడు కూడా. సినిమా సరిగ్గా రాలేదని విడుదలయ్యాక బాధపడే కన్నా.. సినిమా విడుదలకు ముందే బాగా రాలేదని తెలిసి రీషూట్ చేయించి జాగ్రత్తలు తీసుకుంటే మంచిది కదా అని అన్నాడు. ఇప్పుడు రారండోయ్ వేడుక చూద్దాం సినిమాకూ కొన్ని రిపేర్లు జరిగినట్టు చెబుతున్నారు. అంతే కాదు.. ప్రస్తుతం రాజుగారి గది-2లో నటిస్తున్న నాగ్.. ఆ సినిమానూ రీషూట్ చేయిస్తున్నాడట. ఓ ఇంటర్వ్యూలో ఈ విషయాలను చెప్పాడు నాగ్. సినిమాకు సంబంధించినంత వరకు తన పని పూర్తైందని, అయినా రషెస్ చూశాక కొన్ని సీన్లలో ఎక్కడో లోపం కనిపించిందని, వెంటనే రీ షూట్ చేసేద్దామని దర్శక నిర్మాతలను నాగ్ కోరాడట. వాళ్లు కూడా నాగార్జున చెప్పిన దానికి ఓకే అనేశారట. దీంతో మరో పది రోజుల పాటు ఆ సన్నివేశాల రీషూట్లో నాగార్జున పాల్గొనబోతున్నాడట. ఓంకార్ దర్శకత్వంలో తెరకెక్కుతున్న ఈ చిత్రాన్ని పొట్లూరి వరప్రసాద్ నిర్మిస్తున్నారు.
maamuulugaa ayithe ree shootlu anagaane sinima gurinchi negetive ani anukuntuntaaru. ayithe.. antya nishtooram kanna.. aadi nishtooram melu kada ani antunnadu nagarjuna. anadame kaadu.. ree shootlapai abhipraayaanni kuudaa marche prayatnam chestunnaru. adhi soggade chinni nayana sinima vishayamlone proov cheshaadu. sinima avut put vishayamlo santrupti chendani nag.. reeshoot cheyinchaadu. aa vishayaanni oppukonnadu kuudaa. sinima sarigga raledani vidudalayyaaka badhapade kanna.. sinima vidudalaku munde baga raledani telisi reeshoot cheyinchi jaagrattalu teesukunte manchidi kada ani annadu. ippudu rarandoy veduka chuddam cinimaakuu konni reparlu jariginattu chebutunnaru. anthe kaadu.. prastutam rajugari gadi-2loo natistunna nag.. aa cinimaanuu reeshoot cheyistunnadata. oo interviewlo ee vishayaalanu cheppaadu nag. sinimaaku sambandhinchinanta varaku tana pani poortaindani, aina rashes chushaka konni seenlalo ekkado lopam kanipinchindani, ventane ree shoot cheseddamani darsaka nirmaatalanu nag koradata. vaallu kuudaa nagarjuna cheppina daaniki oke anesarata. deentho maro padi rojula paatu aa sannivesaala reeshootlo nagarjuna palgonabotunnadata. onkaar darsakatvamlo terakekkutunna ee chitraanni potluri varaprasad nirmistunnaaru.